கேள்வி: லாலா ருக்கு - கலைப் படைப்புகள் என்பது என்ன?
பதில்: ருக்குவின் கலைப் படைப்புகளில் எளிமையும், தியான வெளிப்பாடுகளும் இருந்தன. இவரது படைப்பான "மிரர் இமேஜ், 1, 2, 3, 1997" என்ற படத்தொகுப்பு 2020 ஆம் ஆண்டு சனவரி மாதத்தில் நியூயார்க் நகரத்தின் மெட்ரோபொலிட்டன் கலை அருங்காட்சியகத்தால் வாங்கப்பட்டது. எண்ணிம இயங்குபடமான "ரூபக், 2016" இன் பதிப்பு இப்போது இலண்டனிலுள்ள டேட் மாடர்ன் கலை கண்காட்சிக் கூடத்தில் வைக்கப்பட்டுள்ளது. இதேபோல வங்காளதேசத்தின் சம்தானி கலை அறக்கட்டளை, துபாயில் சமீல் கலை தொகுப்பிலும், நியூயார்க்கு நகரத்திலுள்ள தி மெட்ரோபாலிட்டன் கலை அருங்காட்சியகத்திலும் இப்பதிப்புகள் உள்ளன. அனைத்து பாக்கித்தான் இசை மாநாடு (1959), ] வாசல் கலை அறக்கட்டளை (2000), மற்றும் கிரே நாய்சு கேலரி போன்ற அமைப்புகளை லாலா நிறுவினார். 2017 ஆம் ஆண்டு லாலா ருக்குவின் கலைப் படைப்புகள் செருமனியின் காசல் நகரில் 14 ஆம் ஆண்டு பதிப்பாக நடைபெற்ற டாக்குமெண்டா என்ற சமகால கலை கண்காட்சியில் காட்சிப்படுத்தப்பட்டன. மேலும், இவரது படைப்புகள் சீனாவிலும் காட்சிப்படுத்தப்பட்டுள்ளன. 2017 ஆம் ஆண்டு கிரீசு நாட்டின் ஏதென்சு நகரத்திலும் சுவிட்சர்லாந்து நகரத்திலும் இக்கண்காட்சி நடந்தது. 2018 ஆம் ஆண்டில் பிரான்சு நாட்டிலும், 2019 ஆம் ஆண்டில் வெனிசு நகரத்திலும் இக்கண்காட்சி நடத்தப்பட்டது. இதே ஆண்டு இங்கிலாந்தின் மூன்று நகரங்களில் கண்காட்சி நடந்தது.